አሁን በ50ዎቹ ዕድሜ መጀመሪያ ላይ የምትገኘው የጀርመን ተወላጅ የሆነችው ኡተ፣ በ1993 በማዳጋስካር በሚስዮናዊነት እንድታገለግል ተመደበች። እንዲህ ብላለች፦ “መጀመሪያ ላይ፣ የአካባቢውን ቋንቋ መማር፣ እርጥበታማ ከሆነው የአየር ሁኔታ ጋር መላመድ እንዲሁም እንደ ወባና አሜባ ካሉ በሽታዎች ጋር መታገል ነበረብኝ። ሆኖም ብዙ ሰዎች ረድተውኛል። በአካባቢው የሚኖሩ እህቶች፣ ልጆቻቸውና የመጽሐፍ ቅዱስ ጥናቶቼ ቋንቋውን እንድለምድ በትዕግሥት ረድተውኛል። አብራኝ በሚስዮናዊነት የምታገለግለው እህትም በፍቅር ታስታምመኝ ነበር። ከሁሉ በላይ የረዳኝ ግን ይሖዋ ነው። ያስጨነቀኝን ነገር በመጥቀስ አዘውትሬ ወደ እሱ እጸልይ ነበር። ከዚያም ጸሎቴ መልስ እስኪያገኝ ድረስ አንዳንድ ጊዜ ለቀናት አሊያም ደግሞ ለወራት በትዕግሥት እጠብቃለሁ። ይሖዋ ለችግሮቼ ሁሉ መፍትሔ ሰጥቶኛል።” ኡተ በማዳጋስካር ማገልገል ከጀመረች አሁን 23 ዓመት ሆኗታል።
